Ακμή: Θεραπεία της ακμής με ψευδάργυρο© - zinc.gr\nΑκμή: Θεραπεία της ακμής με ψευδάργυρο©\nΟ καλύτερος τρόπος αντιμετώπισης της ακμής είναι να αλλάξει ο ασθενής μερικές συνήθειες της διατροφής του, να εφαρμόσει μια τεχνική ήπιου καθαρισμού του προσώπου του και αν δεν υποχωρήσει η ακμή ή αν επιδεινωθεί, να απευθυνθεί άμεσα στον δερματολόγο του. •\tΣε πολλές περιπτώσεις η ακμή έχει αντιμετωπιστεί επιτυχώς μόνον με κάψουλες πικολινικού ψευδαργύρου (10mg) που δεν περιέχουν έκδοχα, αλλά μόνο βιταμίνη C (119mg) [Zincobell]. •\tΌμως υπάρχουν περιπτώσεις δυσίατης και επίμονης ακμής, οι οποίες πρέπει να αντιμετωπίζονται από δερματολόγο.\nΕδώ και αρκετά χρόνια χρησιμοποιείται η συμπληρωματική χορήγηση του ψευδαργύρου από το στόμα στη θεραπεία της ακμής. Έχει παρατηρηθεί από τους γιατρούς, αλλά και από τους ασθενείς με ακμή ότι ο ψευδάργυρος, όταν χορηγείται σε μικρές δόσεις μπορεί στις περισσότερες των περιπτώσεων να δράσει αποτελεσματικά.\n2. Περιορίζει την ερυθρότητα και τη φλεγμονή που συνοδεύουν της δερματικές βλάβες της ακμής.\n3. Περιορίζει την παραγωγή σμήγματος από τους σμηγματογόνους αδένες του δέρματος.\nΣυνιστάται η λήψη καψουλών Ζincobell, διότι περιέχει πικολινικό ψευδάργυρο μαζί με βιταμίνη C. Ο πικολινικός ψευδάργυρος είναι ο πλέον ευαπορρόφη μορφή ψευδαργύρου. Η κάψουλα του Zincobell περιέχει μόνο 10 mg πικολινικού ψευδαργύρου και δεν περιέχει έκδοχα, αλλά μόνον 119mg L- ασκορβικού οξέος (βιταμίνη C), που και αυτό ασκεί αντιοξειδωτική δράση και ενισχύει επιπλέον την αποροφητικότητα του πικολινικού ψευδαργύρου από το έντερο.\nΟι ασθενείς με ακμή μπορούν να παίρνουν καθημερινά επί 6 εβδομάδες το Zincobelll. Συνήθως μέσα σ’αυτό το χρονικό διάστημα επιδεικνύεται η θεραπευτική αποτελεσματικότητα του ψευδαργύρου κατά της ακμής. Αν τα αποτελέσματα είναι ικανοποιητικά συνεχίζεται η χορήγηση του Zincobell επί 6 μήνες σε δόση 10mg (μία κάψουλα) ημερησίως μετά το φαγητό. Στη δόση αυτή δεν υπάρχει κίνδυνος διαταραχής του ισοζυγίου του χαλκού.\nΑν αυτή η χορήγηση συνδυαστεί με την ταυτόχρονη χορήγηση 4000 IU βιταμίνης D3 σε βιολογικό εξαιρετικό παρθένο ελαιόλαδο [D3 –Gkelin drops] , τότε τα αποτελέσματα μπορεί να είναι για αρκετούς ασθενείς εντυπωσιακά.\nΟι ασθενείς πρέπει να καθοδηγούνται πρώτα απ’όλα να αλλάξουν τον τρόπο διατροφής τους.\n2. Να προσθέσουν στο διαιτολόγιο τους τις πλούσιες τροφές σε ψευδάργυρο (κρέας, κοτόπουλο, στρείδια, θακασινά, φυστίκια Αιγίνης, κλπ).\n3. Αν αποδεδειγμένα υπάρχουν χαμηλά επίπεδα ψευδαργύρου στον ορό τους, σ’αυτή την περίπτωση χορηγείται Zincobell (πικολινικός ψευδάργυρος 10mg μ + 119mg βιταμίνης C). Άλλοτε πάλι, όταν δεν είναι εφικτή η λήψη επαρκών ψευδαργυρούχων τροφών, η χορήγηση 10-30mg ψευδαργύρου (1-3 κάψουλες Zincobell ημερησίως, επί 6 εβδομάδες, καλύπτουν τις ανάγκες των ασθενών σε ψευδάργυρο, που μπορεί να δράσει κατά της ακμής.\n4. Η αύξηση της πρόσληψης ψευδαργύρου με τις τροφές μπορεί να επιτευχθεί επίσης, αν τρώγει κανείς συχνά φασόλια, καθημερινά 30 γραμ. καρύδια, θαλασσινά (κυρίως στρείδια), άπαχο κρέας και κοτόπουλο, φρούτα, λαχανικά και ιδιαιτέρως μπρόκολο.\n5. Αν και το γάλα περιέχει ψευδάργυρο, συνιστάται η αποφυγή του, διότι το γάλα και τα γαλακτοκομικά προάγουν την ακμή . Η λακτόζη είναι ένας δισακχαρίτης που περιέχει γαλακτόζη και γλυκόζη.\n8. Συνιστάται η αποφυγή της ζάχαρης, γλυκισμάτων, σοκολάτας που περιέχει γάλα και ζάχαρη.\nΔεν θεωρείται αντένδειξη η χορήγηση ψευδαργύρου κατά της ακμής στις έγκυες και της θηλάζουσες γυναίκες. Δεν συνιστάται στις εγκύους και τις θηλάζουσες η ορμονική θεραπεία, η λήψη αντιβιοτικών τετρακυκλινών, κοτριμοξαζόλης φθοριοκινολονών και τα τοπικών και συστηματικών ρετινοειδών .\nΠαρά τούτο, οι έγκυες οφείλουν να συμβουλευτούν πρώτα το μαιευτήρα τους και τον παιδίατρο τους, για την τελική απόφαση.\nΟι υψηλές δόσεις ψευδαργύρου πάνω από 40mg ημερησίως μπορεί να προκαλέσουν ναυτία ή έντονη τάση για έμετο, που διαρκεί, μέχρις ότου η δόση του ψευδαργύρου απορροφηθεί και μεταβολιστεί.\nΗ χρόνια λήψη πολύ μεγάλων δόσεων ψευδαργύρου ημερησίως για μεγάλο χρονικό διάστημα (πάνω από 40-60 ημέρες) μπορεί να προκαλέσει διαταραχές των επιπέδων του χαλκού. Γιαυτό, όταν απαιτηθεί χορήγηση ψευδαργύρου πέραν των 6 εβδομάδων συνιστάται η αύξηση της λήψης τροφίμων πλουσίων σε χαλκό ή η καθημερινή λήψη 2mg χαλκού. Ο χαλκός πρέπει να λαμβάνεται 2 ώρες μετά τη λήψη του ψευδαργύρου.


Βρήκαν τους δολοφόνους του Άνδριώτη επιχειρηματία Αλέξανδρου Σταματιάδη!\nΟ ένας από τους δυο δολοφόνους του επιχειρηματία συνελήφθη στις Βρυξέλλες. Ο Αλέξανδρος Σταματιάδης είχε παλέψει για να προστατεύσει την οικογένειά του και τελικά δέχθηκε δύο πυροβολισμούς στην πλάτη. Η επίθεση μέσα στο σπίτι του επιχειρηματία τα ξημερώματα της Μεγάλης Δευτέρας το 2018. Πέθανε 18 ημέρες μετά την επίθεση και αφού είχε δώσει γενναία μάχη για να κρατηθεί στην ζωή - ΠΗΓΗ: Newsit.\nΗ σύζυγός του σοκαρισμένη άρχισε να καλεί σε βοήθεια. Οι κακοποιοί δεν δίστασαν να την απειλήσουν κι εκείνη για να την κάνουν να σωπάσει. Ευτυχώς αποχώρησαν με βιαστικές κινήσεις χωρίς να της κάνουν κακό.


isimeria earini: ΑΔΕΙΑ ...ΗΤΑΝ ΚΑΙ ΤΕΛΕΙΩΣΕ...\nΑΔΕΙΑ ...ΗΤΑΝ ΚΑΙ ΤΕΛΕΙΩΣΕ...\nΟι μέρες της καλοκαιρινής ξεκούρασης και χαλάρωσης τέλειωσαν...... άλλωστε όλα τα ωραία κρατούν λίγο και περνούν γρήγορα.\nΤώρα πρέπει να μπούμε ξανά στους καθημερινούς ρυθμούς μας.\nΛίγες μέρες ακόμη πριν το ημερολόγιο δείξει πως τυπικά το καλοκαίρι μας αποχαιρετά και μόνο οι φωτογραφίες και οι αναμνήσεις θα μείνουν να μας το θυμίζουν.\nΤο καλοκαίρι είναι για μένα η καλύτερη εποχή και πάντα όταν τελειώνει μου προκαλεί λύπη.\nΑυτό που ακούω τώρα από όλους είναι η ευχή "ΚΑΛΟ ΧΕΙΜΩΝΑ" και με κάνει ακόμα χειρότερα ,μήπως ξεχνάμε πως υπάρχει και το φθινόπωρο...... που μπορεί να είναι μια μελαγχολική εποχή (προσωπική εκτίμηση)....αλλά ο καιρός είναι καλός και ίσως μας δωθεί η ευκαιρία για μια μικρή απόδραση ,ώστε η επιστροφή μας στη καθημερινότητα να γίνει σταδιακά....η προσμονή και μόνο με κάνει να έχω καλύτερη διάθεση.....\nΤο καλοκαίρι είναι ακόμη εδώ.........\nΑναρτήθηκε από earini isimeria στις 9:52 π.μ.\nΣΚΕΨΕΙΣ ΑΠΟ ΣΑΝΤΟΡΙΝΗ.........\n....ΑΝΑΧΩΡΗΣΗ ΓΙΑ ΣΑΝΤΟΡΙΝΗ.....


«Ωραία τα είπες στα Όσκαρ Χοακίν. Μόνο ένα ξέχασες, τη φτώχεια» - Ελληνοφρένεια\nΑρχική Clopyright Μουσαφίρηδες «Ωραία τα είπες στα Όσκαρ Χοακίν. Μόνο ένα ξέχασες, τη φτώχεια»\nΩραία τα είπες στα Όσκαρ Χοακίν. Για όλα μίλησες, για τις έμφυλες διακρίσεις, τον ρατσισμό, τα δικαιώματα των queer, των αυτοχθόνων και των ζώων. Μόνο ένα ξέχασες, τη φτώχεια. Και ας ξέρεις ότι είναι αυτή που καταστρέφει τη ζωή εκατομμυρίων ανθρώπων και κάνει αφόρητα όλα τα παραπάνω. Γιατί πώς να το κάνουμε, αλλιώς βιώνει τον ρατσισμό ο Ομπάμα και αλλιώς ένας μαύρος νέος από το γκέτο. Και αλλιώς εισπράττει τον σεξισμό η Μεξικάνα καμαριέρα χωρίς χαρτιά, από ότι η Χίλαρι Κλίντον.\nΣε καταλαβαίνουμε όμως, η αίθουσα που σε αποθέωνε ήταν γεμάτη από εκατομμυριούχους και δεν ήθελες να τους κακοκαρδίσεις. Ενώ την αγελάδα που της παίρνουν το γάλα, αυτή ναι, οι πάντες μπορούν να τη συμπονέσουν, δεν κοστίζει άλλωστε και κάτι.\nΑλλά εκεί που τα έκανες μούσκεμα ήταν όταν υπονόησες πώς για όλα αυτά φταίει ότι «πολλοί από εμάς έχουμε μια εγωκεντρική οπτική». Αυτό φίλε Χοακίν, εκτός του ότι θυμίζει έκθεση μαθητή του γυμνασίου, είναι και η επιτομή της κυρίαρχης ιδεολογίας, εκείνη που θέλει να μας πείσει ότι όλα τα δεινά του κόσμου πηγάζουν από τον ανθρώπινο εγωισμό.\nΔεν μας είπες όμως, τι κάνει τους ανθρώπους εγωιστές; Είναι ζήτημα επιλογής, κάποιοι αποφασίζουν να είναι εγωιστές και άλλοι όχι; Και τι γίνεται με τις απρόσωπες δομές και τις κοινωνικές σχέσεις που σπρώχνουν διαρκώς τους ανθρώπους να είναι ανταγωνιστικοί έως και καθάρματα για να επιβιώσουν; Ξέρεις μήπως πολλούς που τα κατάφεραν στις επιχειρήσεις ή και το Χόλιγουντ όντας αλτρουιστές και συνεργατικοί;\nΚαι αφού εντόπισες το πρόβλημα στον εγωκεντρισμό των ανθρώπων, εύκολα μετά βρήκες και τη λύση στην προσωπική αλλαγή, την οποία δεν πρέπει να τη φοβόμαστε. Ό,τι δηλαδή συστήνουν και τα άπειρα εγχειρίδια αυτοβοήθειας με τους πιασάρικους τίτλους «Τα 10 μυστικά της επιτυχίας», «Ο δρόμος για την ευτυχία» και άλλες τέτοιες παπαριές με τις οποίες το σύστημα ναρκώνει τους ηττημένους της αγοράς, φλομώνοντάς τους με την αυταπάτη ότι κρατούν την τύχη τους στα χέρια τους και ας μην έχουν τον παραμικρό έλεγχο πάνω στη ζωή τους.\nΑυτός ο «μαγικός βολονταρισμός», όπως τον αποκαλεί ο ψυχολόγος Ντέιβιντ Σμέιλ – η πίστη ότι κάθε άτομο έχει τη δύναμη να γίνει ό,τι επιθυμεί – είναι η ανεπίσημη θρησκεία του σύγχρονου καπιταλισμού που την κηρύττουν τηλεπερσόνες, γκουρού επιχειρηματίες και σελέμπτριτις σαν και του λόγου σου.\nΕίναι επίσης το αντεστραμμένο είδωλο της διάχυτης κατάθλιψης που πηγάζει από την πεποίθηση ότι είμαστε όλοι αποκλειστικά υπεύθυνοι για τη μιζέρια μας και γι αυτό την αξίζουμε. Και κάπως έτσι οι φτωχοί και οι αδύναμοι βρίσκονται πιασμένοι σε έναν φαύλο «διπλό δεσμό» από ένα σύστημα που τους μεταχειρίζεται σαν σκουπίδια και ταυτόχρονα τους λέει ότι μπορούν να πετύχουν όλα όσα θέλουν.\nΈκανες όμως και ένα μεγάλο φάουλ αγαπητέ Χοακίν. Η δημόσια αυτοκριτική σου για το πόσο «κάθαρμα και εγωιστής ήσουν σε όλη σου τη ζωή», μόνο τέτοια δεν ήταν. Γιατί η ειλικρινής αυτοκριτική δεν γίνεται όταν κερδίζεις Όσκαρ με τους θαυμαστές να σε αποθεώνουν και να είναι πρόθυμοι να σου συγχωρήσουν τα πάντα. Γίνεται χωρίς φώτα, έχοντας απέναντι σου εκείνους που αδίκησες και δίχως πλήθος να σε εκθειάζει. Αλλιώς δεν είναι παρά ένα ρητορικό τέχνασμα που σε κάνει να φαίνεσαι πιο ταπεινός και ανθρώπινος, για να εκβιάσεις ακόμη περισσότερο τη συμπάθεια του κοινού.\nΑς είμαστε όμως δίκαιοι, εσύ αυτά ένιωθες, αυτά είπες. Δεν φταις εσύ που οι γλυκανάλατες new age κοινοτοπίες σου προκάλεσαν ρίγη ενθουσιασμού στα προοδευτικά μετερίζια. Η έλλειψη στοιχειώδους ταξικής συνείδησης και η θεωρητική τρικυμία που μας δέρνει φταίει. Το ότι φτάσαμε να περνιέται για ανταγωνιστική πολιτική το να τσεκάρουμε κουτάκια σε λίστες με προοδευτικούς στόχους και να εκστασιαζόμαστε κάθε φορά που κάποιος πλούσιος σελέμπριτι κάνει μια προχώ δήλωση. Τη στιγμή που βασιλεύει ο πιο άγριος καπιταλισμός και τα θύματα του ψάχνουν για σωτήρες ανάμεσα στους δήμιούς τους.\nΠροηγούμενο άρθροΟ Αποστόλης Μπαρμπαγιάννης και η Παράσταση «Πίτσες Μπλε» έρχονται 14/2/2020 στη Χαλκίδα\nΕπόμενο άρθροΕιδήσεις της Ελληνικής Αστυνομίας με τον Μπαλούρδο 11/2/2020


Πανελλήνιοι ΙΔ 2021\nΜαρκόπουλο, 6 Δεκεμβρίου 2021\nO AIOAT πήρε το έπαθλο «ΞΕΝΟΦΩΝ 2021»\nΤρεις αμαζόνες του Αθλητικού Ιππικού Ομίλου Αττικής ήταν οι μεγάλες πρωταγωνίστριες των Πανελληνίων Αγώνων Ιππικής Δεξιοτεχνίας, που ολοκληρώθηκαν χθες Κυριακή σε Χριστουγεννιάτικο κλίμα.\nΣτην Κατηγορία Ενηλίκων η Χριστίνα Σαχίνογλου με τον Damor επέστρεψε στις επιτυχίες κερδίζοντας τον τίτλο της Πανελληνιονίκη με τρεις νίκες στα αγωνίσματα Δα, Δβ και Freestyle με συνολικό ποσοστό 70,23%. Στην 2η θέση ήταν ο Στέλιος Σταυρουλάκης του ΑΚΙΒ με τον Baiao με συνολικό ποσοστό 67,18% και στην 3η θέση η Φαίη Βαρβιτσιώτη με τον Savlanos Song του ΙΟΒ με ποσοστό 63,58%.\nΣτην Κατηγορία Εφήβων η Πρωταθλήτρια Ζωή Τερτίπη με τον Capucino επίσης με τρεις νίκες στα αγωνίσματα Γ4, Γ5 και Freestyle κέρδισε τον τίτλο της Πανελληνιονίκη με συνολικό ποσοστό 66,77%. Στην 2η θέση ήταν η Χριστίνα Ρέτσου με την Elise του ΙΟΒ με ποσοστό 64,78% και στην 3η θέση η Ιλένια Οικονόμου με τον King Black του AIOAT με ποσοστό 64,58%.\nΣτην Κατηγορία Παίδων η φετινή Πρωταθλήτρια Μυρτώ Δημητσάνη με τον Humphrey de la Vigne κέρδισε και τον τίτλο της Πανελληνιονίκη με συνολικό ποσοστό από τα τρία αγωνίσματα Α3, Α4 και Α5 74,58%. Στην 2η θέση ήταν η Καροίνα Ατσαλάκη της ΙΑΚ με τον Spoekedammetje Nikos με ποσοστό 73,06% και στην 3η θέση η Δανάη Γιαννοπούλου του ΑΚΙΒ με την Donatella με ποσοστό 70,71%.\nΑκόμη κατά τη διάρκεια του τριημέρου και τελευταίου αγώνα της χρονιάς για την Ιππική Δεξιοτεχνία αναδείχθηκαν οι Πολυνίκες της χρονιάς στα δύο αγωνίσματα Α3 Παίδων και Ενηλίκων. Στο Α3 Παίδων Πολυνίκης ήταν η Κάτια Θωμαίδου με την Maximouse του ΑΙΟΒ και στο Α3 Ενηλίκων Πολυνίκης ήταν η Αλεξάνδρα Ταχιάτη με τον Amiable des Rhodes του ΕΙΟ.\nΤέλος το Έπαθλο Ομίλων Ιππικής Δεξιοτεχνίας «Ξενοφών» για το 2021 το κέρδισε ο Αθλητικός Ιππικός Ομιλος Αττικής.\nΑκολουθούν αυτή την εβδομάδα 9-12 Δεκεμβρίου οι Πανελλήνιοι Αγώνες Υπερπήδησης Εμποδίων επίσης στο κλειστό ιπποδρόμιο του Ολυμπιακού Κέντρου Ιππασίας στο Μαρκόπουλο.


Καρκίνος του Παχέος Εντέρου: Πότε Πρέπει να Ξεκινούν οι Προληπτικές Εξετάσεις; - Γ Παθολογική Κλινική Ερρiκος Ντυνάν Hospital Center\nΟ καρκίνος του παχέος εντέρου αποτελεί τη 2η αιτία θανάτου από καρκίνο παγκοσμίως. Είναι γνωστό, ότι οι προληπτικές εξετάσεις για τη μορφή αυτή του καρκίνου, όπως η κολονοσκόπηση, οι απεικονιστικές εξετάσεις και οι εξετάσεις κοπράνων, μπορούν να μειώσουν τη θνησιμότητα από τη συγκεκριμένη μορφή καρκίνου. Ως αποτέλεσμα, αρκετοί οργανισμοί υποστηρίζουν ότι οι προληπτικές εξετάσεις για τον καρκίνο του παχέος εντέρου πρέπει να γίνονται τακτικά για τους ενήλικες 50-75 ετών.\nΤο 2018, το American Cancer Society (ACS) ήταν ο πρώτος οργανισμός που συνέστησε ότι ο προληπτικός έλεγχος για τον καρκίνο του παχέος εντέρου πρέπει να ξεκινά στην ηλικία των 45.\nΓιατί το ACS Συνιστά ο Έλεγχος να Ξεκινά από τα 45;\nΠού Αποδίδεται η Αύξηση στα Ποσοστά Καρκίνου του Παχέος Εντέρου στις Μικρότερες Ηλικίες;\nΜπορεί η Έναρξη του Προληπτικού Ελέγχου σε Μικρότερες Ηλικίες να Μειώσει τα Ποσοστά Καρκίνου του Παχέος Εντέρου;\nΤι Άλλο Μπορούμε να Κάνουμε για την Πρόληψη του Καρκίνου του Παχέος Εντέρου;\nΗ συχνότητα και η θνησιμότητα από τον καρκίνο του παχέος εντέρου έχει παρουσιάσει σταδιακή μείωση τις τελευταίες δεκαετίες στους ενήλικες άνω των 50, γεγονός που αποδίδεται σε μεγάλο βαθμό στον προληπτικό έλεγχο που γίνεται στην ηλικιακή αυτή ομάδα. Αντιθέτως, ιδιαίτερα μετά το 1990, έχει παρατηρηθεί αύξηση στα ποσοστά διαγνώσεων και θανάτων από καρκίνο του παχέος εντέρου στα άτομα ηλικίας κάτω των 50.\nΟ απόλυτος κίνδυνος εμφάνισης καρκίνου του παχέος εντέρου για ένα άτομο ηλικίας κάτω των 50 παραμένει σημαντικά χαμηλότερος σε σχέση με τα άτομα μεγαλύτερης ηλικίας. Ωστόσο, εξ’αιτίας της καθυστέρησης στη διάγνωση, αρκετοί νεαρότερης ηλικίας ασθενείς διαγιγνώσκονται όταν η νόσος βρίσκεται σε προχωρημένα στάδια και επομένως είναι δυσκολότερο να αντιμετωπιστεί. Παρουσιάζουν επίσης μεγαλύτερη έκπτωση της ποιότητας ζωής και χάνουν περισσότερα χρόνια παραγωγικότητας εξ’αιτίας του πρωίμου θανάτου από τον καρκίνο του παχέος εντέρου.\nΗ οδηγία του ACS στηρίχθηκε εν μέρει σε ένα προγνωστικό μοντέλο που βασίστηκε στα συνεχώς αυξανόμενα ποσοστά καρκίνου του παχέος εντέρου στους νεαρούς ενήλικες. Σύμφωνα με το ACS «υπάρχουν σαφή δεδομένα ότι ο προληπτικός έλεγχος προσφέρει οφέλη, ωστόσο οι κίνδυνοι και τα οφέλη από τις εξετάσεις πρέπει να σταθμίζονται και να λαμβάνεται υπόψη και η προτίμηση του ασθενούς για να αποφασιστεί αν θα γίνουν ή όχι οι εξετάσεις».\nΗ αλήθεια είναι ότι δεν γνωρίζουμε ακόμα γιατί όλο και περισσότερα άτομα διαγιγνώσκονται με καρκίνο του παχέος εντέρου πριν την ηλικία των 50 ετών. Υπάρχουν αποδεδειγμένοι γενετικοί παράγοντες κινδύνου, μεταξύ των οποίων κληρονομικά σύνδρομα που αυξάνουν τον κίνδυνο εμφάνισης καρκίνου του παχέος εντέρου σε νεαρότερη ηλικία. Ωστόσο, η μεγάλη πλειοψηφία των περιστατικών καρκίνου του παχέος εντέρου εμφανίζονται σε άτομα χωρίς οικογενειακό ιστορικό.\nΕπομένως, η πρόσφατη αύξηση στα ποσοστά της παραπάνω μορφής καρκίνου αποδίδεται μάλλον σε περιβαλλοντικούς παράγοντες. Πρώιμα δεδομένα από επιδημιολογικές μελέτες ενοχοποιούν παράγοντες όπως η παχυσαρκία στην παιδική ηλικία, οι διατροφικές συνήθειες και η χρήση αντιβιοτικών στις μικρές ηλικίες.\nΗ αλήθεια είναι ότι είναι ακόμα πολύ νωρίς για να γνωρίζουμε. Οι μελέτες που βασίζονται σε μοντέλα, όπως αυτή που εξέτασε το ACS, βασίζονται σε υποθέσεις και επομένως αφήνουν πολλά ερωτήματα αναπάντητα. Για παράδειγμα, το μοντέλο του ACS θεωρεί ότι ο προληπτικός έλεγχος θα προσφέρει αντίστοιχα οφέλη στα άτομα ηλικίας κάτω των 50 με αυτά που παρατηρούνται στους ενήλικες 50-75 ετών. Δεν υπάρχουν ωστόσο κλινικά δεδομένα που να στηρίζουν τη θεωρία αυτή. Επιπλέον, οι πιθανοί κίνδυνοι από τον προληπτικό έλεγχο στα άτομα κάτω των 50, όπως τα ψευδώς θετικά αποτελέσματα που μπορεί να οδηγήσουν σε περαιτέρω εξετάσεις, δεν έχουν ποσοτικοποιηθεί επαρκώς.\nΆλλοι οργανισμοί που ασχολούνται επίσης με τους κινδύνους και τα οφέλη του προληπτικού ελέγχου για τον καρκίνο του παχέος εντέρου δεν έχουν τροποποιήσει ακόμα τις οδηγίες τους. Επομένως, προς το παρόν, τα άτομα ηλικίας ανάμεσα σε 45 και 50 πρέπει να συζητούν με τον γιατρό τους αν πρέπει να ξεκινήσουν τον προληπτικό έλεγχο στα 45 ή να περιμένουν μέχρι τα 50.\nΕκτός από τον προληπτικό έλεγχο, η διακοπή του καπνίσματος, η διατήρηση ενός υγιούς σωματικού βάρους και η αποφυγή της κατανάλωσης αλκοόλ αποτελούν στο σύνολό τους προσεγγίσεις για τη μείωση του κινδύνου καρκίνου του παχέος εντέρου. Πρέπει επίσης να αποφεύγεται το κόκκινο και το επεξεργασμένο κρέας.\nΤέλος, υπάρχουν αρκετά δεδομένα που υποστηρίζουν τη χρήση της ασπιρίνης για την πρόληψη του καρκίνου του παχέος εντέρου. Ωστόσο, καθώς το φάρμακο αυτό σχετίζεται με ορισμένους κινδύνους, όπως η αιμορραγία, συμβουλευτείτε τον γιατρό σας αν μπορείτε να λαμβάνετε τακτικά ασπιρίνη.


Αρμάνι Μιλάνο: Χάνει τον Μάλκολμ Ντιλέινι για τρεις εβδομάδες '); });\nΑΛΕΞΑΝΔΡΟΣ ΤΡΙΓΚΑΣ 22.10.2021 | 19:33\nΟ Ντιλέινι σε φάση από το παιχνίδι με τη Βιλερμπάν PHOTO CREDITS: OLIMPIA MILANO\nΤο παιχνίδι με τη Βιλερμπάν άφησε ένα πρόβλημα στην Αρμάνι Μιλάνο, αφού ο τραυματισμός του Μάλκολμ Ντιλέινι θα τον κρατήσει εκτός δράσης για (τουλάχιστον) τρεις εβδομάδες.\nΧωρίς τον Μάλκολμ Ντιλέινι θα πορευτεί για τις επόμενες (τουλάχιστον) τρεις εβδομάδες η Αρμάνι Μιλάνο. Την επομένη της εντός έδρας νίκης επί της Βιλερμπάν, ο ιταλικός σύλλογος ενημέρωσε για τα αποτελέσματα των εξετάσεων στις οποίες υπεβλήθη ο πολύπειρος γκαρντ.\nΣύμφωνα με αυτά λοιπόν, το πρόβλημα στον αριστερό οπίσθιο μηριαίο δικέφαλο θα τον κρατήσει εκτός δράσης για τις επόμενες τρεις εβδομάδες, αφού υπέστη θλάση.\nΤούτο σημαίνει πως δεν θα είναι διαθέσιμος για τις προσεχείς υποχρεώσεις των κόκκινων στην EuroLeague, ήτοι για τους αγώνες με Μπάγερν (εκτός), Ερυθρό Αστέρα (εντός), Μπαρτσελόνα (εντός) και Φενέρμπαχτσε (εκτός).\nΤη φετινή σεζόν, ο Μάλκολμ Ντιλέινι έχει 10.2 πόντους (με 38.1% στα τρίποντα), 2.4 ριμπάουντ, 3.2 ασίστ και 1.8 λάθη ανά 24'10'' συμμετοχής.\nTAGS ΑΡΜΑΝΙ ΜΙΛΑΝΟ EUROLEAGUE ΙΤΑΛΙΑ\nΣωστά δόθηκε αντιαθλητικό στον Νικολαϊδη στον τραυματισμό του Νέντοβιτς, σύμφωνα με την ΚΕΔ


14 Σεπ 2020 Κόσμος\nΝέα (τρίτη) συνάντηση Ελλάδας - Τουρκίας θα διεξαχθεί την Τρίτη 15/09, στο πλαίσιο του ΝΑΤΟ, μόνο με τεχνικά ζητήματα στην ατζέντα, σύμφωνα με αρμόδια διπλωματική πηγή.\nΤο επίπεδο είναι στρατιωτικό και εκεί αναμένεται να παρουσιαστούν οι θέσεις της Τουρκίας επί των ελληνικών θέσεων, οι οποίες έχουν κατατεθεί μετά τη δεύτερη συνάντηση στη γραμματεία της συμμαχίας.\nΗ Ελλάδα επέμεινε ότι το de-escalation προηγείται του de-confliction - δηλαδή θα πρέπει να αποσυρθούν τα πλοία πριν ξεκινήσουν οι τεχνικές συζητήσεις. Η ίδια πηγή επέδωσε τέλος την αποχώρηση του Οruc Reis στην παρουσία Πομπέο στην περιοχή. Κατά την άποψη της Ελλάδας η εγκαθίδρυση μιας νέας γραμμής επικοινωνίας με τον Στρατηγό Wolters στην μία άκρη όπου θα μπορούσαν να απευθύνονται οι δύο χώρες είναι θετική εξέλιξη, όχι όμως απαραίτητη τώρα.